APSTIPRINĀTS

Latvijas Bibliotekāru biedrības

2018. gada 16. februāra valdes sēdē

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LBB valdes priekšsēdētāja Māra Jēkabsone

**LATVIJAS BIBLIOTEKĀRU BIEDRĪBAS**

**GADA BIBLIOTEKĀRA BALVAS**

**NOLIKUMS**

1. Latvijas Bibliotekāru biedrības (turpmāk – LBB) GADA BIBLIOTEKĀRA BALVU piešķir par individuāliem sasniegumiem bibliotēku nozarē.
2. LBB GADA BIBLIOTEKĀRA BALVAS mērķis ir izteikt atzinību LBB biedriem, izceļot vispārliecinošāko, aktīvāko un sekmīgāko bibliotekāru devumu, kas devis labumu ne tikai lasītājiem un iedzīvotājiem, bet arī spējis iedvesmot citus bibliotekārus un bibliotekāro sabiedrību kopumā.
3. LBB GADA BIBLIOTEKĀRA BALVU piešķir 1 (vienu) reizi gadā 1 (vienam) bibliotekāram par sniegumu iepriekšējā kalendārā gada laikā.
4. Pieteikšanos LBB GADA BIBLIOTEKĀRA BALVAI izsludina LBB tīmekļvietnē [www.bibliotekari.lv](http://www.bibliotekari.lv/).
5. Uz LBB GADA BIBLIOTEKĀRA BALVU var pretendēt LBB individuālie biedri un institucionālo biedru darbinieki.
6. LBB GADA BIBLIOTEKĀRA BALVAS piešķiršanas kritēriji:
	1. bibliotēkā un bibliotekārajā darbā ieviestas inovācijas;
	2. mērķtiecīgs un kvalitatīvs darbs ne tikai ar bibliotēkas lasītājiem, bet arī visiem iedzīvotājiem;
	3. augstvērtīgu pasākumu organizēšana;
	4. interesantu projektu realizācija;
	5. veiksmīga sadarbība ar plašu sadarbības partneru loku;
	6. radoša un pašaizliedzīga attieksme pret darbu.
7. Pretendentus LBB GADA BIBLIOTEKĀRA BALVAI var izvirzīt LBB pārstāvji (reģionālās nodaļas, sekcijas, institucionālie un individuālie biedri) vai pretendenti var pieteikties paši, aizpildot pieteikumu (1. pielikums).
8. Pieteikumus, saskaņā ar LBB noteiktajiem termiņiem, iesniedz elektroniski pa e-pastu: bibliotekarubiedriba@gmail.com.
9. Pieteikumus izskata, vērtē un par LBB GADA BIBLIOTEKĀRA BALVAS piešķiršanu lemj no LBB valdes locekļiem un Latvijas bibliotēku nozares pārstāvjiem izveidota komisija. Vērtēšanas komisijas locekļi nevar kandidēt uz LBB GADA BIBLIOTEKĀRA BALVU.
10. Pieteikumus reģistrē LBB sekretārs. Pirms pieteikumu nodošanas vērtēšanas komisijai tie tiek anonimizēti.
11. Komisijas sēdes tiek protokolētas un protokolu paraksta visi klātesošie komisijas locekļi. Komisija darbojas un pieteikumi tiek vērtēti saskaņā ar šo Nolikumu.
12. LBB GADA BIBLIOTEKĀRA BALVĀ ietilpst atzinības raksts un vienreizēja balva, kuras vērtība ir atkarīga no ziedojumu summas, bet nepārsniedz vienas minimālās mēnešalgas apmēru.
13. LBB GADA BIBLIOTEKĀRA BALVU pasniedz Latvijas Bibliotēku biedrības gadskārtējās konferences vai kongresa laikā.

1. pielikums

**PIETEIKUMS LBB GADA BIBLIOTEKĀRA BALVAI**

**1. Informācija par pretendentu.**

|  |  |
| --- | --- |
| Vārds, uzvārds |   |
| Dzimšanas dati |   |
| Darba vieta un amats |   |
| Adrese |   |
| E-pasta adrese |   |
| Tālrunis |   |

**2. Informācija par pieteicēju.**

|  |  |  |
| --- | --- | --- |
| ☐ | Pretendents pats |   |
| ☐ | LBB reģionālā nodaļa |   |
| ☐ | LBB tematiskā sekcija |   |
| ☐ | LBB institucionālais biedrs |   |
| ☐ | LBB individuālais biedrs |   |

**3. Pieteikuma pamatojums.**

|  |
| --- |
| Aprakstiet, kāpēc pretendentam būtu piešķirama LBB GADA BIBLIOTEKĀRA BALVA.*Ne vairāk kā 500 vārdu!* |
|  |

**4. Informācija par veiktajām aktivitātēm un to ietekmi.**

|  |
| --- |
| Aprakstiet veiktās aktivitātes, kas pamato pretendenta atbilstību LBB GADA BIBLIOTEKĀRA BALVAS kritērijiem!*Ne vairāk kā 500 vārdu!* |
|  |

**5. Atsauksmes.**

|  |
| --- |
| Pieteikumam jāpievieno: |
| ☐ | **divas atsauksmes vēstules**, kas sniedz informāciju par pretendenta veiktajām aktivitātēm un to ietekmi un kurā norādīta atsauksmes sniedzēja kontaktinformācija. |